Legal Document

Category: 11

Text:
112. ΠΡΑΞΗ  ΔΙΟΙΚΗΤΗ ΤΡΑΠΕΖΑΣ ΤΗΣ ΕΛΛΑΔΟΣ Αριθ. 2479 της 27 Αυγ.–4 Οκτ.2001 (ΦΕΚ Α΄220) Τροποποίηση της ΠΔ?ΤΕ 2054/18.3.1992 «Συντελεστής φερεγγυότητας των πιστωτικών ιδρυμάτων που έχουν την έδρα τους στην Ελλάδα». 1.(Προστίθενται φράσεις στο τέλος του εδαφ.(ι) και νέο εδάφ.(κ) στην παρ.1 του δεύτερου Κεφαλαίου της ΠΔΤΕ 2054/1992, ανωτ.αριθ.70). 2.(Αντικαθίσταται το πρώτο εδάφιο της παρ.3 του πέμπτου Κεφαλαίου της ΠΔΤΕ 2054/1992, ανωτ.αριθ.70). 3.(Αντικαθίσταται το σημείο (5) εδάφ.β΄ παρ.1 του έκτου Κεφαλαίου της ΠΔΤΕ 2054/1992, ανωτ.αριθ.70). 4.(Αντικαθίσταται το σημείο (6) εδάφ.β΄ παρ.1 του έκτου Κεφαλαίου της ΠΔΤΕ 2054/1992, ανωτ.αριθ.70). 5.(Προστίθενται φράσεις στο τέλος του εδαφ.γ(1) της παρ.1 του έκτου Κεφαλαίου της ΠΔΤΕ 2054/1992, ανωτ.αριθ.70). 6.(Αντικαθίσταται η παρ.2 του έκτου Κεφαλαίου της ΠΔΤΕ 2054/1992, ανωτ.αριθ.70). 7.(Προστίθεται κείμενο στην παρ.3 του έκτου Κεφαλαίου της ΠΔΤΕ 2054/1992, ανωτ.αριθ.70). 8.(Προστίθεται εδάφιο στην παρ.4 του έκτου Κεφαλαίου της ΠΔΤΕ 2054/1992, ανωτ.αριθ.70). 9.(Αντικαθίσταται η παρ.1 του έβδομου Κεφαλαίου της ΠΔΤΕ 2054/1992, ανωτ.αριθ.70). 10.(Αντικαθίσταται η παρ.1 του όγδοου Κεφαλαίου της ΠΔΤΕ 2054/1992, ανωτ.αριθ.70). 11.(Αντικαθίσταται η παρ.4 του δέκατου Κεφαλαίου της ΠΔΤΕ 2054/1992, ανωτ.αριθ.70). 12.(Αντικαθίσταται η παρ.5 του δέκατου Κεφαλαίου της ΠΔΤΕ 2054/1992, ανωτ.αριθ.70). 13. Το Παράρτημα ΙΙ, όπως αυτό διαμορφώθηκε με την ΠΔ/ΤΕ 2409/27.3.1997, τροποποιείται ως εξής: α. Ο τίτλος του Παραρτήματος ΙΙ αντικαθίσταται ως εξής:  «ΠΑΡΑΡΤΗΜΑ ΙΙ ΑΝΤΙΜΕΤΩΠΙΣΗ ΤΩΝ ΕΚΤΟΣ ΙΣΟΛΟΓΙΣΜΟΥ ΣΤΟΙΧΕΙΩΝ» β. Το σημείο 1 αντικαθίσταται ως εξής: «1. ΠΕΔΙΟ ΕΦΑΡΜΟΓΗΣ ΚΑΙ ΕΠΙΛΟΓΗ ΤΗΣ ΜΕΘΟΔΟΥ. Τα πιστωτικά ιδρύματα μπορούν με την σύμφωνη γνώμη της Τράπεζας της Ελλάδος να επιλέξουν μία από τις μεθόδους που περιγράφονται κατωτέρω, για τον υπολογισμό των κινδύνων που σχετίζονται με τις συμβάσεις που απαριθμούνται στα σημεία 1 και 2 του Παραρτήματος ΙΙΙ. Τα πιστωτικά ιδρύματα που πρέπει να τηρούν την υποχρέωση της παραγράφου 8 εδάφιο α της ΠΔ/ΤΕ 2397/ 7.11.1996 και δεν εξαιρούνται από την υποχρέωση αυτή σύμφωνα με την παράγραφο 7 της ίδιας ΠΔ/ΤΕ, πρέπει να χρησιμοποιούν μόνον τη "Μέθοδο 1", όπως αυτή περιγράφεται κατωτέρω». Για τον υπολογισμό του πιστωτικού κινδύνου που σχετίζεται με τις συμβάσεις που απαριθμούνται στο Παράρτημα ΙΙΙ, σημείο 3, όλα τα πιστωτικά ιδρύματα πρέπει να χρησιμοποιούν τη "Μέθοδο 1" που περιγράφεται κατωτέρω."  γ. Στο σημείο 2 με τον τίτλο "Μέθοδοι" και στο στάδιο β της "Μεθόδου 1" ο Πίνακας 1 αντικαθίσταται από τον ακόλουθο πίνακα:  «ΠΙΝΑΚΑΣ 1» (α) (β) Εναπομένου σα διάρκεια (γ) Συμβάσεις Επιτοκίου Συμβάσεις τιμών συναλλάγματος και χρυσού Συμβάσεις που αφορούν μετοχές Συμβάσεις που αφορούν πολύτιμα μέταλλα εκτός από χρυσό Συμβάσεις που αφορούν εμπορεύματα εκτός από πολύτιμα μέταλλα Ένα Έτος ή μικρότερη 0% 1% 6% 7% 10% Πάνω από ένα έτος και έως πέντε έτη 0,5% 5% 8% 7% 12% Πάνω από Πέντε έτη 1,5% 7,5% 10% 8% 15% (Μετά τη σελ.120,938) Σελ. 120,939 Τεύχος 1415 Σελ. 25 Νομοθεσία περί Τραπεζών (Γενικά) 12.Θ.α.111-112 (α) Οι συμβάσεις που δεν εμπίπτουν σε μία από τις πέντε κατηγορίες του πίνακα 1 θα αντιμετωπίζονται ως συμβάσεις που αφορούν εμπορεύματα εκτός πολυτίμων μετάλλων. (β) Για τις συμβάσεις με πολλαπλές ανταλλαγές κεφαλαίου το ποσοστό θα πολλαπλασιάζεται με τον αριθμό των πληρωμών που απομένουν να πραγματοποιηθούν σύμφωνα με τη σύμβαση.  (γ) Για τις συμβάσεις που έχουν διαμορφωθεί έτσι ώστε να διακανονίζονται ανοίγματα σε συγκεκριμένες ημερομηνίες και στις οποίες οι όροι επανακαθορίζονται έτσι ώστε η αγοραία τιμή της σύμβασης να είναι μηδέν στις εν λόγω ημερομηνίες, η εναπομένουσα διάρκεια θα είναι ίση με τον χρόνο που απομένει μέχρι τον επόμενο επανακαθορισμό. Στην περίπτωση των συμβάσεων επιτοκίου που πληρούν τα κριτήρια αυτά και έχουν εναπομένουσα διάρκεια πάνω από ένα έτος, το ποσοστό δεν μπορεί να είναι χαμηλότερο από 0,5 %  δ. Στο Πίνακα 2 του σταδίου α) της "Μεθόδου 2" (Μέθοδος του Αρχικού Ανοίγματος) ο τίτλος της τρίτης στήλης αντικαθίσταται από τον ακόλουθο:  «Συμβάσεις που αφορούν τιμές συναλλάγματος και χρυσό» ε. Στο τέλος του σημείου 2 ("Μέθοδοι") εισάγεται η ακόλουθη παράγραφος: "Κατά την εφαρμογή των δύο μεθόδων 1 και 2, πρέπει να εξασφαλίζεται κατά την κρίση της Τράπεζας της Ελλάδος ότι το πλασματικό ονομαστικό ποσό του οποίου γίνεται χρήση αποτελεί κατάλληλο μέσο εκτίμησης του κινδύνου που ενυπάρχει στη σύμβαση. Όταν π.χ. η σύμβαση προβλέπει πολλαπλές ταμειακές ροές, το πλασματικό ονομαστικό ποσό πρέπει να αναπροσαρμόζεται κατάλληλα ώστε να αντανακλά τις επιπτώσεις των πολλαπλών αυτών ροών επί των κινδύνων που ενυπάρχουν στην σύμβαση." στ. Στο σημείο 3 (Συμβατικός Συμψηφισμός), στο εδάφιο γ) ii με τον τίτλο "Άλλες συμφωνίες Συμψηφισμού" αντικαθίστανται τα όσα αφορούν στην πρώτη μέθοδο ως εξής: "Για την εφαρμογή της "Μεθόδου 1":  - κατά το στάδιο (α), το τρέχον κόστος αντικατάστασης για τις συμβάσεις που περιλαμβάνονται σε μία συμφωνία συμψηφισμού μπορεί να υπολογισθεί λαμβάνοντας υπόψη το υποθετικό καθαρό κόστος αντικατάστασης που προκύπτει από την συμφωνία. Όταν από τον συμψηφισμό προκύπτει καθαρή υποχρέωση για το πιστωτικό ίδρυμα που υπολογίζει το καθαρό κόστος αντικατάστασης, το τρέχον κόστος αντικατάστασης υπολογίζεται ως ΜΗΔΕΝ. Σελ. 120,940 Τεύχος 1415 Σελ. 26  - κατά το στάδιο (β) το ποσό που αφορά τα ενδεχόμενα μελλοντικά πιστωτικά ανοίγματα για όλες τις συμβάσεις που περιλαμβάνονται σε μια συμφωνία συμψηφισμού, μπορεί να μειωθεί σύμφωνα με την ακόλουθη εξίσωση:  ΕΠΑ μειωμένο = 0,4 * ΕΠΑ ακαθ. + 0,6 * ΔΚΑ * ΕΠΑ ακαθ.  όπου: - ΕΠΑ μειωμένο = το μειωμένο ποσό που αφορά το ενδεχόμενο μελλοντικό πιστωτικό άνοιγμα για όλες τις συμβάσεις με έναν συγκεκριμένο αντισυμβαλλόμενο που περιλαμβάνονται σε μια νομικά έγκυρη διμερή συμφωνία συμψηφισμού - ΕΠΑ ακαθ. = το άθροισμα των ενδεχόμενων μελλοντικών πιστωτικών ανοιγμάτων για όλες τις συμβάσεις με έναν συγκεκριμένο αντισυμβαλλόμενο που περιλαμβάνονται σε μία νομικά έγκυρη συμφωνία συμψηφισμού, τα οποία υπολογίζονται αν πολλαπλασιαστούν τα πλασματικά ονομαστικά ποσά με τα ποσοστά του Πίνακα 1  - ΔΚΑ = Δείκτης καθαρού προς ακαθάριστο (net to gross ratio): το πηλίκο του καθαρού κόστους αντικατάστασης για όλες τις συμβάσεις που περιλαμβάνονται σε μια νομικά έγκυρη συμφωνία συμψηφισμού με έναν συγκεκριμένο αντισυμβαλλόμενο (αριθμητής) προς το ακαθάριστο κόστος αντικατάστασης για όλες τις συμβάσεις που περιλαμβάνονται σε μια νομικά έγκυρη διμερή συμφωνία συμψηφισμού με τον ίδιο αντισυμβαλλόμενο (παρονομαστής)  12.Θ.α.112 Νομοθεσία περί Τραπεζών (Γενικά) Για τον υπολογισμό των ενδεχομένων μελλοντικών πιστωτικών ανοιγμάτων σύμφωνα με τον παραπάνω τύπο, οι πλήρως αντιστοιχιζόμενες μεταξύ τους συμβάσεις που περιλαμβάνονται στη συμφωνία συμψηφισμού μπορούν να λαμβάνονται υπόψη ως μία σύμβαση με πλασματικό ονομαστικό ποσό ισοδύναμο προς τις καθαρές εισροές. Πλήρως αντιστοιχιζόμενες μεταξύ τους συμβάσεις θεωρούνται τα συμβόλαια προθεσμιακών πράξεων συναλλάγματος (forward foreign exchange contracts), ή παρεμφερείς συμβάσεις στις οποίες το ονομαστικό ποσό είναι ισοδύναμο με τις ταμειακές ροές, αν οι ταμειακές ροές λήγουν την ίδια τοκοφόρο ημερομηνία και πλήρως ή εν μέρει αφορούν στο ίδιο νόμισμα."  ζ. Στο εδάφιο (γ) ii του σημείου 3 αντικαθίστανται τα όσα αφορούν στην περιγραφή της διαδικασίας εφαρμογής του σταδίου (α) της δεύτερης μεθόδου ως εξής:  "Σύμφωνα με τη δεύτερη μέθοδο ισχύουν τα εξής:  Κατά το στάδιο (α) - οι πλήρως αντιστοιχιζόμενες μεταξύ τους συμβάσεις που περιλαμβάνονται στην συμφωνία συμψηφισμού μπορούν να λαμβάνονται υπόψη ως μία σύμβαση με πλασματικό ονομαστικό ποσό ισοδύναμο προς τις καθαρές εισροές. Τα πλασματικά ονομαστικά ποσά πολλαπλασιάζονται με τα ποσοστά του Πίνακα 2. - προκειμένου περί οποιονδήποτε άλλων συμβάσεων συμπεριλαμβανομένων σε διμερή συμφωνία συμψηφισμού, στα ακαθάριστα ονομαστικά / πλασματικά ποσά των συμβάσεων έχουν εφαρμογή τα μειωμένα ποσοστά του πιο κάτω Πίνακα 3 "  14. Το Παράρτημα ΙΙΙ της ΠΔ/ΤΕ 2054/18.3.1992, όπως ισχύει, αντικαθίσταται ως εξής: «ΠΑΡΑΡΤΗΜΑ ΙΙΙ  ΕΙΔΗ ΣΤΟΙΧΕΙΩΝ ΕΚΤΟΣ ΙΣΟΛΟΓΙΣΜΟΥ 1. Συμβάσεις Επιτοκίου α) Πράξεις ανταλλαγής επιτοκίων στο ίδιο νόμισμα (single - currency interest rate swaps )  β) Πράξεις ανταλλαγής κυμαινομένων επιτοκίων διαφορετικής βάσης (basis swaps) γ) Προθεσμιακές συμφωνίες επιτοκίου (forward rate agreements) δ) Προθεσμιακές συμβάσεις επιτοκίων (interest rate futures)  ε) Αγορασθέντα δικαιώματα προαιρέσεως επιτοκίου (interest - rate options purchased) στ) Λοιπές Συμβάσεις Επιτοκίου 2. Συμβάσεις Συναλλάγματος και Συμβάσεις Χρυσού. α) Πράξεις ανταλλαγής επιτοκίων σε διαφορετικά νομίσματα ( cross - currency interest rate swaps ) β) Προθεσμιακές πράξεις συναλλάγματος (forward foreign - exchange contracts) περιλαμβανομένου και του προθεσμιακού σκέλους πράξεων ανταλλαγής νομισμάτων. γ) Προθεσμιακές συμβάσεις συναλλάγματος (currency futures) δ) Αγορασθέντα δικαιώματα προαιρέσεως συναλλάγματος (currency options purchased) ε) Άλλες συμβάσεις παρεμφερούς φύσεως. στ) Συμβάσεις χρυσού παρεμφερείς με εκείνες των στοιχείων α) έως ε) 3. Συμβάσεις παρεμφερούς φύσεως με εκείνες του σημείου 1 στοιχεία α) έως ε) και σημείου 2 στοιχεία α) έως δ) επί άλλων στοιχείων αναφοράς ή επί δεικτών, που αφορούν: α) Μετοχές β) Πολύτιμα μέταλλα εκτός από χρυσό γ) Εμπορεύματα άλλα εκτός από πολύτιμα μέταλλα δ) Άλλες συμβάσεις παρεμφερούς φύσεως '' 15. Με την επιφύλαξη της παραγράφου 11 ανωτέρω, οι κεφαλαιακές απαιτήσεις έναντι του πιστωτικού κινδύνου προσδιορίζονται από τη δημοσίευση της παρούσας και εφεξής σύμφωνα με την ΠΔ/ΤΕ 2054/18.3.1992, όπως αυτή τροποποιείται με τις διατάξεις της παρούσας Πράξης. 16. Με Πράξη Διοικητή της Τράπεζας της Ελλάδος μπορεί να κωδικοποιείται η ΠΔ/ΤΕ 2054/18.3.1992, όπως εκάστοτε ισχύει. Από τις διατάξεις της παρούσας Πράξης δεν προκαλείται δαπάνη σε βάρος του Κρατικού Προϋπολογισμού. «Εγκρίνουμε την παρούσα Πράξη Διοικητή καθώς και τη δημοσίευσή της στην Εφημερίδα της Κυβερνήσεως».